गांधीजी के नाम पर तो कभी भी कोई भी तमाशा किया जा सकता है। अभी हाल ही में किसी विदेशी लेखक ने गांधीजी पर किताब लिखी और तमाशा खड़ा हो गया। मोदी जी ने फटाक से किताब पर प्रतिबंध लगा दिया। उसको यह खबर ही नहीं थी कि किताब में क्या है? बस गांधी जी के असली भक्त हम ही है और गांधीजी को कोई बदनाम करे वह हम नहीं होने देंगे, हम चाहे उसी गुजरात में कितनी ही हत्याएं करा दे! केन्द्र सरकार क्यों चुप रहती। ऐसे में इन गांधीजी के सरकारी दामादों को चुप कराने के लिए गांधीजी के पोते और तमाम रचनाकारों ने कहा किसी भी किताब पर प्रतिबंध लगाने से वह तथ्य खत्म नहीं होता। उस पर बहस होनी चाहिए और तथ्य का काट तथ्य ही होना चाहिए। गांधीजी के नाम पर वोट लेना है तो कुछ तो करना ही होगा। आपकोे याद हो तो एक दो साल पहले गांधीजी की कुछ वस्तुए निलाम हो रही थी भारत सरकार ने अपने दाव के लिए शराब विक्रेता विजय माल्या से विशेष आग्रह किया और माल्या ने उसकी अनुपालना करते हुए गांधीजी की वे वस्तुएं भारत की जमीन पर ला धरी।सरकार ने इस तरह अपनी इजजत बचायी। इसी से गांधीजी की वर्तमान कीमत आंकी जा सकती है!